Iltalehden tavoittama poliisikansanedustaja Tom Packalén selittää sanavalinnan olevan huumoria.

Moni päivityksen kommentoija kehuu Packalénin päänavausta, mutta jotkut huomauttavat työleirin olevan melko kyseenalainen sanavalinta. IL-FACEBOOK

Perussuomalaisten poliisikansanedustaja Tom Packalén (ps) on ottanut Facebookissa kantaa paljon puhuttaneeseen " ideologisesti työttömän " Ossi Nymanin tapaukseen.

Packalen ehdottaa huomiota herättäneessä päivityksessään ”työleirikokeilua” ratkaisuksi omasta halustaan työttömiksi jääneille henkilöille.

Koko teksti menee näin:

- Jos kaveri sanoo julkisesti ettei edes yritä saada töitä, niin kyllä työmarkkinatukikin pitää silloin lopettaa. Paljonkohan tämmöisiä mahtaakaan olla? Pitäisiköhän kehittää jonkilainen työleirikokeilu, jossa pääsisi kokeilemaan mitä työnteko on?

Moni päivityksen kommentoija kehuu Packalénin päänavausta, mutta jotkut huomauttavat työleirin olevan melko kyseenalainen sanavalinta. Arvostelijat ovat tulkinneet sen sota-ajan historian synkässä kontekstissa.

- En erityisemmin kaipaa keskitysleirejä maahamme. Niitä on jo kokeiltu 1918 sekä 1941-1944. Ehkä herran kannattaisi nyt hengittää syvään pieni hetki vaikka tällä populistisella heitolla voi saada paljon huomiota, eräässä kommentissa kirjoitetaan.

Syyllistyikö rikokseen?

Iltalehden tavoittama Packalén ei kadu kirjoitustaan. Hän ryhtyy pohtimaan, olisiko poliisin tutkittava Nymanin tekemisiä.

- Tämä on tervetullutta keskustelua, mutta ei minulla ole mitään sympatioita tällaisia järjestelmän väärinkäyttäjiä kohtaan ja perusteet olisi poliisitutkintaan.

Packalénin mielestä Nyman saattaa olla syyllistynyt petokseen tai avustuspetokseen.

”Huumoria”

Packalén ei ole huolissaan päivityksensä kyseenalaiseksi joutuneesta sanavalinnasta.

- Suurin osa ihmisistä ymmärtää huumoria, mutta aina on olemassa muutamia ääliöitäkin, hän kuittaa kritiikin.

Packalén ei usko, että näennäistyönhakua saadaan kuriin esimerkiksi TE-toimistojen henkilökohtaisilla haastatteluilla.

Aiotko jättää Nymanin tapauksen johdosta suullisen tai kirjallisen kysymyksen eduskunnassa?

- En. Ei tämä nyt niin valtava ongelma ole. Näitä on varmasti muutama prosentti.

Oletko samassa tilanteessa kuin Ossi ja elät pelkkien tukien avulla omasta halustasi? Vai oletko Ossin kanssa täysin vastakkaista mieltä työtömyystukien hyväksikäyttämisestä? Kerro siitä meille. Jätä kyselyyn yhteystietosi, niin toimittajamme voi ottaa sinuun yhteyttä.

Kommenttini:

Nimimerkkini: